b'\n_START_ARTICLE_\n\xc5\xa0\xc4\x8ditni zid\n_START_PARAGRAPH_\n\xc5\xa0\xc4\x8ditni zid (nem\xc5\xa1ko: Schildmauer) se nana\xc5\xa1a na najve\xc4\x8dje in najmo\xc4\x8dnej\xc5\xa1e obzidje ali grajski stolp, ki brani edino prakti\xc4\x8dna pristopno stran gradu, zgrajenega na gori, hribu ali ostrogu.  Nem\xc5\xa1ki viri se lahko nana\xc5\xa1ajo na \xc5\xa1\xc4\x8ditni zid, ki varuje dve ali ve\xc4\x8d strani kot sta Hoher Mantel ali Mantelmauer, ki se prevajata kot "visoko obzidje"  ali "zidni pla\xc5\xa1\xc4\x8d" . Pogosto ni jasna razmejitev med \xc5\xa1\xc4\x8ditnim zidom in zidnim pla\xc5\xa1\xc4\x8dem.\n_START_SECTION_\nOpis\n_START_PARAGRAPH_\nZa\xc5\xa1\xc4\x8ditni zidovi so vidni na \xc5\xa1tevilnih nem\xc5\xa1kih in avstrijskih gradovih na hribu, niso pa pogosti v Britaniji ali na Irskem, kjer teren iz skalnatih gri\xc4\x8dev, na katerih so bili zgrajeni gradovi niso ugodni za tak\xc5\xa1ne konstrukcije. Le nekateri britanski gradovi zgrajeni na ostrogu, kot je grad Tantallon, imajo podobno funkcijo._NEWLINE_Gradnja \xc5\xa1\xc4\x8ditnih zidov je bila pogosta v poznem 12. stoletju v Nem\xc4\x8diji in Avstriji in bi lahko bila reakcija na vse pogostej\xc5\xa1o uporabo te\xc5\xbekih oblegovalnih naprav, kot je tribok (vi\xc5\xa1ina zidov je za\xc5\xa1\xc4\x8ditila zgradbo pred njegovimi izstrelki) [6]). Debelina \xc5\xa1\xc4\x8ditnih zidov je v skrajnih primerih zna\xc5\xa1ala tudi 12 metrov (npr. grad Neuscharfeneck). Na vrhu obzidja za prsobranom je bila po navadi pe\xc5\xa1pot. \xc5\xa0\xc4\x8ditni zid je lahko obdajal tudi dve steni stolpov. V mnogih primerih je \xc5\xa1\xc4\x8ditni zid nadomestil bergfrid, na primer v poru\xc5\xa1enem gradu Sporkenburg  v Westerwaldskem gozdu ali ru\xc5\xa1evine gradu Alt Eberstein  v bli\xc5\xbeini mesta Baden-Baden. V drugih primerih, na primer na gradu Liebenzell je bergfrid zgrajen v sredini \xc5\xa1\xc4\x8ditnega zidu.'